### | | | | --- | --- | | | | | --- | | **Teknik- og Miljøudvalget** 13. juni 2019 Sagsnr. 710-2019-16642 Dok.nr. 710-2019-90260 Sagsbehandler DPCCHR | | 38.                 Udførelse af grødeskæring 2019 i [adresse] på strækningen Silkeborg til Tange Sø - Åbent

###

|  |  |
| --- | --- |
| Tidl. politisk behandling | Ingen |
| Forventet sagsgang | TM-U |
| Lovgrundlag | Vandløbsloven, Regulativ for [adresse], Silkeborg – Randers 2000 |

###

**SAGENS INDHOLD**

Teknik- og Miljøudvalget skal i denne sag tage stilling til
en henvendelse fra Silkeborg Kommune om hjemtagning af grødeskæringen i
[adresse] gældende for 2019.

Silkeborg Kommune ønsker, at den ordinære grødeskæring i
2019 fra Silkeborg til et stykke ud i [adresse] udføres af en ekstern
entreprenør i stedet for af Gudenaacentralen (Tangeværket). Silkeborg Kommune
har i en henvendelse spurgt, om [adresse] kan tiltræde, at den ordinære
grødeskæring på fællesstrækningen gennemføres af ekstern entreprenør i stedet
for af [adresse].

Klima og Miljøudvalget i Silkeborg Kommune har 3. april
2019 besluttet,

·
At grødeskæring hjemtages og udføres af ekstern entreprenør i
2019,

·
og at Gudenaacentralen fortsat står for den øvrige
vedligeholdelse, herunder opsamling af grøden.

[Link
til Klima og Miljøudvalgets beslutning 3. april 2019 punkt 6.](https://silkeborg.dk/Politik/Dagsordener-og-beslutninger-2019/Klima-og-Miljoeudvalget/2019/3april800)

Beslutningen omhandler strækningen af [adresse] fra
Silkeborg til [adresse] og videre ud i Tange Sø i det øverste stykke af søen. I
alt ca. 21 km. [adresse] og Tange Sø danner grænse mellem [adresse] og Silkeborg
kommuner på en knap 2 km lang strækning fra [adresse] i [adresse] til udløbet
af [adresse] og her fra ca. 600 meter ud i [adresse]. På denne strækning er
Silkeborg og [adresse] fælles vandløbsmyndighed. Oversigtskort vedlagt
som bilag.

Baggrunden for beslutningen er, at Silkeborg Kommune ønsker
en mere effektiv og hurtigere afviklet grødeskæring på strækningen.

[adresse] har indtil nu udført grødeskæringen med
kun én grødeskæringsbåd. Grødeskæringen på den aktuelle strækning blev i 2018
udført på ca. 10 dage. Ved grødeskæring med flere grødeskæringsbåde vil
grødeskæringen kunne udføres på et par dage. Det er [adresse] mål, at
hele strømrenden skal skæres hurtigt og i et sammenhængende forløb med størst
mulig effekt. Silkeborg Kommune ønsker at få belyst, om en hurtig indsats ved
den årlige grødeskæring kan bidrage til en bedre afvanding og en længerevarende
effekt.

Silkeborg Kommune har bekræftet, at de påtager sig det
fulde ansvar for grødeskæringen og tilsyn med denne, herunder det fulde
økonomiske ansvar for betaling af grødeskæring og eventuelle følgeudgifter
eller krav, som kan henføres til selve grødeskæringen. Dette er også gældende
for den relativ korte strækning, hvor [adresse] er myndighed.

**VURDERING**

[adresse] i [adresse] udføres med baggrund i det
gældende vandløbsregulativ for [adresse]. Det fremgår af regulativets
bestemmelser, at vedligeholdelsen skal udføres af [adresse], og at
vedligeholdelsen skal udføres efter regulativets forskrifter.

Så længe rammerne for regulativet er overholdt kan
kommunerne ikke detailbestemme, hvordan [adresse] skal gennemføre
grødeskæringen. Silkeborg Kommune har vurderet juridisk, at kommunen kan
overtage vedløbsvedligeholdelsen helt eller delvist, men ikke kræve, at
[adresse] skal afholde udgiften hertil. De vurderer samtidig, at det
forhold, at kommunen overtager vedligeholdelsen i løbet af en periode, ikke ændrer
på [adresse] forpligtigelser. Ligeledes forpligtiger det ikke kommunerne
til at fortsætte grødeskæringen fremadrettet.

Det er Teknik og Kulturs vurdering, at der vil kunne opnås
en hurtig og effektiv skæring ved samtidig anvendelse af flere
grødeskæringsbåde. Teknik og Kultur har dog ikke konkret viden om den faktiske
afvandingsmæssige effekt af grødeskæring udført med kun en grødeskæringsbåd
kontra anvendelse af flere både samtidig.

På denne baggrund anbefaler Teknik og Kultur, at Silkeborg
Kommunes henvendelse tiltrædes.

**ØKONOMI**

Sagen har ingen økonomiske konsekvenser, idet Silkeborg
Kommune påtager sig det fulde ansvar for grødeskæringen og tilsyn med denne,
herunder det fulde økonomiske ansvar for betaling af grødeskæring og eventuelle
følgeudgifter eller krav, som kan henføres til selve grødeskæringen.

**INDDRAGELSE**

Silkeborg Kommune har oplyst, at de er i dialog med [adresse]
om roller og muligheder, og at Gudenaacentralen er positiv over for den ændrede
udførelse af grødeskæringen i 2019.

**INDSTILLING**

Direktøren for Teknik og Kultur indstiller til Teknik- og Miljøudvalget:

1.
At Favrskov Kommune tiltræder, at den ordinære grødeskæring i 2019 på
den fælles strækning med Silkeborg Kommune gennemføres af ekstern entreprenør i
stedet for af [adresse] og med Silkeborg Kommune som ansvarlig
myndighed.

**BESLUTNING**

**Bilag**

|  |  |
| --- | --- |
| Oversigtskort - [adresse], Silkeborg til Tange Sø | 710-2019-94555 |